open-index/open-wikipedia-markdown huggingface dataset:
Sergei Jusupov

**Sergei Aleksandrovitš Jusupov** (, s. 18. helmikuuta 1980 Irkutsk, Neuvostoliitto) on venäläis-valkovenäläinen jääpalloilija, joka edustaa Venäjän toiseksi korkeimmalla sarjatasolla pelaavaa Lokomotiv Orenburgia. 

Sergei Jusupov on pelannut Venäjän pääsarjassa Irkutskin Sibskanassa, Kazanin Raketassa ja Habarovsk SKA-Neftjanikissa.
 
Jusupov pystyi kahden passin miehenä pelaamaan Valko-Venäjänä maajoukkueessa, jossa hän pelasi ensimmäisen kerran vuoden 2015 kisoissa. Niissä hän teki kaikkiaan 11 maalia ja oli kisojen kolmanneksi parhain maalintekijä.

## Lähteet
* Bandysidan: Sergei Jusupov 
* Rusbandy.ru: Sergei Jusupov
Bernhard Niederberger

**Bernhard Niederberger** (s. 29. syyskuuta 1993) on sveitsiläinen alppihiihtäjä, joka edustaa Beckenried-Klewenalp-seuraa.

Niederberger kilpaili alppihiihdon maailmancupissa ensimmäisen kerran Adelbodenin pujottelussa tammikuussa 2013. Ensimmäiset maailmancupin pisteensä hän saavutti Zagrebin pujottelussa tammikuussa 2015 oltuaan 21:s.

## Lähteet

## Aiheesta muualla
*Bernhard Niederbergerin kotisivut
Hector Malot

**Hector Henri Malot** (20. toukokuuta 1830 La Bouille, Ranska – 18. heinäkuuta 1907 Fontenay-sous-Bois, Ranska) oli ranskalainen kirjailija, jonka tuotanto käsittää 70 teosta. Niistä on sittemmin jäänyt elämään lähinnä nuortenkirjat. Malot'n teoksista on suomennettu neljä nuortenkirjaa. Teoksesta *Koditon* on tehty useita elokuvaversioita.

## Suomennetut teokset
* *Koditon* : romaani 1–2 (*Sans famille*), suomentanut Teuvo Pakkala. Helsinki : Otava, 1898, 1899. – (Otavan helppohintainen kirjasto n:o 38, 39). – Useita laitoksia, muun muassa: Otava, 1975 (Maailman parhaita nuorisoromaaneja). .
* *Kosto*. Lappeenranta : Osuuskunta Saimaa, 1910.
* *Pieni tuntematon*, suom. Kristiina Kivivuori. Porvoo ; WSOY, 1954. – (Nuorten toivekirjasto 43).
* *Vihdoinkin kotona* (*En famille*) 
** suom. A-a. Helsinki : Otava, 1902. (Otavan helppohintainen kirjasto n:o 70) 
** lyhentäen suom. Toini Kivivuori. Helsinki : Suomen kirja, 1946.

## Lähteet

## Aiheesta muualla
*Vapaasti ladattavia Hector Malotin e-kirjoja Projekti Lönnrotilta sekä Project Gutenbergiltä
*
Penningbyn linna

**Penningbyn linna** on Ruotsissa Norrtäljen kunnassa sijaitseva rakennus. Se on rakennettu todennäköisesti 1400-luvun lopussa ja rakennuttajana toimi Birgitta Torsdotter Bonde. Penningby on yksi harvoista Kustaa Vaasan ajan ruotsalaisista linnoista, jonka on rakentanut yksittäinen ihminen.

Linna on puolustuslinna. Sitä ympäröi englantilainen puisto, jonka rakennutti kreivitär Maria Juliana von Rosen 1800-luvun alussa.

Alkuperäisessä rakennuksessa on ollut kolme kerrosta. Päärakennus on luultavasti ollut kaksoistalo eli kaksi rakennusta sijaitsi vierekkäin pitkät sivut yhdensuuntaisesti. Nykyään linna on erinäköinen, koska tulipalo vuonna 1881 muutti rakennuksen ylimpiä osia. Kahdessa kellarikerroksessa on edelleen jäljellä keskiaikainen pohjaratkaisu.

## Lähteet
* Stockholms läns museum: Penningby 

## Aiheesta muualla

* Slottsguiden 
* Linnan esittely Norrtäljen kunnan sivuilla  
* Besöksmål
Vasili Granovski

**Vasili Konstantinovitš Granovski** (, s. 16. elokuuta 1985, Habarovsk Neuvostoliitto) on venäläinen puolustajana pelaava jääpalloilija, joka edustaa Moskovan Dynamoa. 

## Saavutukset
**Seurajoukkueissa**
* 6 Venäjän mestaruutta vuosina 2007, 2008,  2009, 2010, 2012 ja 2013 Moskovan Dynamon riveissä,
* 3 Venäjän mestaruushopeaa 2011, 2014 ja 2015 Moskovan Dynamon riveissä,
* 3 Jääpallon maailmancup voittoa: 2006, 2007 ja 2013 Moskovan Dynamon riveissä, 
* 3 Jääpallon Euroopan cup voittoa: 2006, 2008 ja 2009 Moskovan Dynamon riveissä,
* 3 Jääpallon Champions Cup voittoa: 2006, 2008 ja 2013 Moskovan Dynamon riveissä.

**Maajoukkueessa**
* 3 maailmanmestaruutta vuosina 2007, 2011 ja 2015,
* maailmanmestaruushopeaa vuonna 2012. 

## Lähteet
* Granovski Bandysidan-tietokannassa 
* Granovski rusbandy.ru-tietokannassa 
* Granovski Moskovan Dynamon sivuilla  
* Granovski narod.ru tietokannassa
Laktoyyliglutationilyaasi

**Laktoyyliglutationilyaasi** eli **glyoksalaasi I** on useissa eliöissä esiintyvä entsyymi, joka osallistuu myrkyllisten ketoaldehydien detoksifointiin. Entsyymi isomeroi ketoaldehydien ja glutationin muodostaman hemitioasetaalin S-2-hydroksyyliasyyliglutationijohdannaiseksi. Laktoyyliglutationilyaasin EC-numero on EC 4.4.1.5.  

## Toiminta
Laktoyyliglutationilyaasin substraatteja ovat muun muassa glyoksaali, metyyliglyoksaali, fenyyliglyoksaali, hydroksipyruvaldehydi ja 4,5-dioksovaleriaanahappo. Nämä muodostavat ilman entsyymikatalyysiä glutationin kanssa hemitioasetaalin, jonka entsyymi isomeroi. Entsyymiä esiintyy erityisesti mitokondrioissa niin eläimissä, kasveissa, sienissä kuin baktteereissakin. Eläinten, kasvien ja mikrobien entsyymi on kahdesta samanlaisesta yksiköstä koostuva dimeeri ja sienten laktoyyliglutationilyaasit ovat monomeereja. Ihmisen laktoyyliglutationilyaasin molekyylimassa on 46 kDa. Entsyymi vaatii toimiakseen koentsyymikseen sinkki-ionin, mutta myös eräät muut kahdenarvoiset ionit kuten koboltti- ja nikkeli-ionit voivat toimia koentsyymeinä, mutta tällöin entsyymin aktiivisuus on alhaisempi.

Laktoyyliglutationilyaasi on tärkeä tavanomaisten biokemiallisten reaktioiden sivutuotteina muodostuvien erittäin reaktiivisten glyoksaalin ja metyyliglyoksaalin myrkyllisyyden vähentämisessä. Metyyliglyoksaalilla ja glyoksaalilla voi olla osuutta diabeteksen ja neurodegeratiivisten sairauksien kuten Alzheimerin taudin kehittymiseen. Eräitä glutationin johdannaisia, jotka toimivat laktoyyliglutationilyaasin inhibiittoreina on tutkittu antibiootteina ja syöpälääkkeinä.

## Lähteet
Manessen käsikirjoitus

**Manessen käsikirjoitus** eli **Codex Manesse** eli **Manesse-Handschrift** on 140 runoilijan minnelauluja sisältävä teos, joka syntyi Zürichissä 1300-luvun alkupuolella ja on lyriikanlajin laajin ja upein muistomerkki. Se on sijoitettu Heidelbergin yliopiston kirjastoon.

## Lähteet

## Aiheesta muualla
Merycoidodon

**Merycoidodon** oli sorkkaeläimiin kuulunut suku, joka eli oligoseenikaudella noin 30 miljoonaa vuotta sitten. Se oli yli metrin pituinen ja muistutti nykyisiä kameleita ja sikoja. Sen hampaat olivat kehittyneet kasvinosien pureskeluun. *Merycoidodon* eli tasangoilla Pohjois-Amerikan länsiosissa.

## Lähteet

## Aiheesta muualla
* http://www.fossilmall.com/Pangea/pverts/verfossil4/pgv4.htm
* http://cumuseum.colorado,edu/exhibits/objects/merycoidodon-skull-and-endocast
Näkkälän seita

**Näkkälän seita** on Enontekiön Näkkälän kylässä, Näkkäläjärven länsirannalla oleva seitakivi. Se on nelikulmainen suippoharjainen noin 2,5 metriä korkea vaaleanharmaa siirtolohkare joka sijaitsee koivua kasvavalla moreenikumpareella. Näkkälän seita kuuluu muinaismuistolailla suojeltuihin muinaismuistoihin. Se on ollut poromiesten, metsäpeuranpyytäjien ja kalastajien palvontapaikkana, mutta erityisesti se on ollut tunnettu peuraseitana. Seidalle on uhrattu myös rahakolikoita joita löytyy edelleen kivenkoloista ja syvennyksistä. 

Perimätiedon mukaan Näkkälän seita otettiin palvontapaikaksi sen jälkeen kun sen luota oli kerran saatu pyydystettyä kaksi isoa peurahirvasta jotka olivat takertuneet toisiinsa sarvistaan ns. metsänsolkeen. 

Lapin yliopiston professori Juha Pentikäinen sanoo elokuussa 2018, että hän on veljensä kanssa löytänyt siitä muinaisen kalliomaalauksen. Tutkijat ovat kuitenkin jo aiemmin tutustuneet kiveen ja todenneet, että kyseessä on mitä todennäköisimmin luonnonmuodostuma eikä ihmiskäden maalaus. Geologien käsityksen mukaan kivi on granitoidikivi, joissa punaväri on kiven ominaisuus. Saamelaisalueelta ei ole Suomesta löydetty kalliomaalauksia.

## Lähteet
Taatsin seita

**Taatsin seita** on noin kymmenen metriä korkea luonnon kivipatsas joka sijaitsee Taatsinjärven pohjoisrannalla Kittilän kunnan luonaisosassa 11 kilometrä Pokan kylästä luoteeseen. Seita on ollut tunnettu uhrauspaikka jonne vietiin uhrilahjoiksi peurahirvaan ja poronsarvia sekä siian, taimenen ja hauen päitä. Kivipatsaan päällä oli aiemmin neljän tuulen lakin mallinen huippu jonka Samuli Paulaharjun tallettaman muistitiedon mukaan uskottomat Partakon Mikko ja Jussilan Aapo, vierittivät alas.

Noin sata metriä Taatsin seidasta länteen kohoaa Taatsinjärvestä korkea **Taatsinkirkoksi** kutsuttu kalliopahta. Pahtaa on aikoinaan käytetty metsäpeuranpyynnissä apuna kun sen laelta on ajettu peuralaumoja järveen. Taatsinkirkon laella on perimätiedon mukaan pidetty kirkonmenoja ja kallion on kirkonpenkkejä muistuttavia kiviryhmiä.

Taatsin seidan luokse johtaa polku ja aiemmin paikalla oli myös portaat levähdys- ja näköalatasanteineen mutta nämä ovat nykyisin lahonneet pois. Taatsinjärven rannalla on autiotupa ja järvelle pääsee autotietä pitkn. 

Taatsin seidan lähistöltä on löydetty kodan keskusliesiä, kivikautisia asuinpaikkoja ja yli 50 kuoppaa käsittävä pyyntikuoppajärjestelmä. Vanhimmat seidan luota löydetyt luut ovat 900 vuotta vanhoja. 

## Lähteet
Eero Manner

**Eero Johannes Manner** (16. heinäkuuta 1913 Helsinki – 16. helmikuuta 1999 Helsinki) oli suomalainen juristi. Hän oli apulaisoikeuskansleri 1956–1965, Teknillisen korkeakoulun talousoikeuden professori 1965–1967, korkeimman oikeuden oikeusneuvos 1967–1983.

Korkeimman oikeuden jäsen ja ulkoasiainministeriön oikeudellinen neuvonantaja E. J. Manner oli erikoistunut meri- ja vesioikeuteen. Manner edusti Suomea useissa valtioidenvälisissä kansainvälisoikeudellisissa kokouksissa ja konferensseissa. Hänet tunnettiin myös International Law Associationin kansainvälisen vesioikeuskomitean pitkäaikaisena (1966-1986) puheenjohtajana. Manner oli myös Haagin pysyvän välitystuomioistuimen ja Kansainvälisen oikeuden instituutin jäsen. Mannerilla oli urallaan merkittäviä luottamustehtäviä myös useissa suomalaisissa yrityksissä.

Manner toimi muun muassa Helsingin yliopiston kanslerinsihteerinä, lainvalmistelukunnan lainsäädäntöneuvoksena, apulaisoikeuskanslerina, Teknillisen korkeakoulun talousoikeuden professorina, korkeimman oikeuden jäsenenä, laintarkastuskunnan puheenjohtajana ja ulkoasiainministeriön neuvottelevana virkamiehenä. Manner toimi myös lukuisten komiteoiden sekä toimikuntien jäsenenä ja luotettuna puheenjohtajana. Manner oli näkyvä ja arvostettu toimija myös talouselämässä. Hän toimi Suomen Yhdyspankin hallintoneuvoston pitkäaikaisena puheenjohtajana.

Mannerin asiantuntemus kansainvälisessä vesi- ja merioikeudessa tunnettiin laajalti. Hän osallistui keskeisesti vesioikeuden kehittämiseen niin kansallisella kuin kansainväliselläkin tasolla. E. J. Manner oli mukana kehittämässä Suomen vesilakia ja toimi lukuisissa komiteoissa ja neuvottelukunnissa, joissa puntaroitiin mm. vesioikeudellisia ja vesien- ja ympäristönsuojeluun liittyviä kysymyksiä. Mannerin sanotaan olleen 1950 - 1960-luvulla ennakkoluulottomasti aukomassa uusia uria suomalaiseen ympäristöajatteluun. Myös Suomen kansainvälisessäkin vertailussa merkittävät rajavesistöjärjestelyt ovat pitkälti hänen käsialaansa. E. J. Manner toimi esimerkiksi yhteisen suomalais-neuvostoliittolaisen rajavesistöjen käyttökomission puheenjohtajana komission alkuvuosina*.* Maailmalla muistetaan hänen toimintansa kansainvälisen vesioikeuskomitea International Law Associationin (ILA)  jäsenenä ja pitkäaikaisena puheenjohtajana. Eero Manner oli mukana myös vuonna 1966 ILA:n Helsingin konferenssissa hyväksyttyjen kansainvälisten vesistöjen käyttöä koskevien "Helsingin sääntöjen" () valmistelussa. Myöhemmin Manner vaikutti merkittävästi myös YK:n yleiskokouksessa Suomen aloitteesta tehtyyn päätökseen kansainvälisten vesistöjen käytön sääntelyn käsittelemisestä YK:n Kansainvälisen oikeuden toimikunnassa (ILC). Mannerin asiantuntemusta tarvittiin myös, kun sovittiin Suomen merirajajärjestelyistä Itämeren alueella.

## Lähteet
Rolf Manner

**Karl Rolf Manner** (27. lokakuuta 1919 Lemland, Ahvenanmaa – 2. huhtikuuta 2003) oli suomalainen maataloustieteilijä. Hän oli Maatalouden tutkimuskeskuksen kasvinjalostuslaitoksen johtaja professorin arvolla vuodesta 1965. Hän tutki peltokasvien jalostamista ja sen metodiikkaa.

## Lähteet
Velletri

**Velletri** on Keski-Italiassa Latiumin alueella Rooman kaakkoispuolella sijaitseva kaupunki. Kaupungissa on runsaat 50&nbsp;000 asukasta. Sen naapurikaupunkeja ovat Rocca di Papa, Lariano, Cisterna di Latina, Artena, Aprilia, Nemi, Genzano di Roma ja Lanuvio.  

Velletrin pohjoisosa on Albanovuorten (*Colli Albani*) aluetta. 

## Historiaa
Kaupunki oli antiikin aikana nimeltään *Velitrae* ja alueen asukkaita nimitettiin volskeiksi. Velletri on ollut kahden historiallisen taistelun paikkana, vuosina 1744 and 1849. Keskiajalla se oli yksi harvoista Keski-Italian vapaista kaupungeista.

Velletrin seudun pikkukaupungit muodostavat Castelli Romani -nimellä tunnetun alueen, jolla on runsaasti antiikin ajan huviloita, joissa Rooman rikkaat perheet aikoinaan viettivät kesiään välttääkseen kaupungin kuumuuden.

## Lähteet

## Aiheesta muualla
Gandat

**Gandat** ovat Ugandan suurin yksittäinen etninen ryhmä. Gandat puhuvat nigeriläis-kongolaisiin kieliin kuuluvaa gandaa. Gandat hallitsivat aikanaan Ugandalle nimensä antanutta Bugandan kuningaskuntaa Victorianjärven luoteisrannalla.

## Historia

Gandat polveutuivat bantuista, jotka alkoivat muuttaa Keski-Afrikasta Itä-Afrikkaan 1000-luvun paikkeilla. Victoriajärven alueella he perustivat Bugandan kuningaskunnan 1300-luvun aikana. Kuningaskuntaa hallitsi *kabaka*, jonka rooli oli toimia välittäjänä *batakasien* eli eri klaanien päällikköjen välillä. 1700-luvun aikana kabakat saivat kuitenkin lisää henkilökohtaista valtaa batakasien kustannuksella. Lopulta valtiosta muodostui varsinainen kuningaskunta päämiehenään kabaka. Kuningaskunta myös laajensi alueitaan huolimatta sodista pohjoisessa vaikuttanutta Bunyoron kuningaskuntaa vastaan. Vuonna 1900 tuolloin hallinnut kabaka teki sopimuksen brittien kanssa, jolla Bagandasta tuli osa Ugandan protektoraattia ja näin osa brittien siirtomaavaltaa.

Vuonna 1955 Bugandasta tuli perustuslaillinen monarkia ja Ugandan itsenäistyessä tasavaltana vuonna 1962 Milton Obotesta tuli maan pääministeri ja kabaka Mutesa II:ta maan presidentti. Vuonna 1966 Obote pidätytti Mutesan ja erotti tämän virastaan. Teko johti laajoihin levottomuuksiin ja seuraavan vuoden puolella maan hallinto lakkautti siihen saakka olemassa olleet perinteiset kuningaskunnat. Kuningaskunnat perustettiin uudelleen vuonna 1993, mutta niillä on nykyisin vain puhtaasti seremoniallinen ja kulttuurillinen rooli.

## Kulttuuri

Suurin osa gandoista on maanviljelijöitä. Etenkin gandojen asuinalueiden eteläosat ovat hedelmällisiä. Tavallisimpia viljeltäviä kasveja ovat banaanit ja keittobanaanit, mutta gandat kasvattavat myös rahakasveja kuten kahvia, puuvillaa, sokeriruokoa ja teetä. Ugandassa monet gandat kuuluvat maan keskiluokkaan ja ovat keskimäärin muita kansallisuuksia varakkaampia. Gandat muodostavat myös suhteettoman suuren osan valtion virkamiehistä.

Gandat ovat nykyisin tavallisesti muslimeja tai kristittyjä. Perinteinenkin usko on kuitenkin säilynyt. Perinteiseen uskontoon kuuluvat lukuisat eri henget ja jumaluudet, jotka yhdistetään eri asioihin, kuten esimerkiksi jokeen, metsään tai jopa yksittäiseen puuhun. Vaikutusvaltaisin jumaluus on nimeltään Mukasa. Mukasan veljenä pidetty Kibuka on puolestaan sodanjumala.

## Lähteet
Castelli Romani

**Castelli Romani** (‘Rooman linnat’) on Latiumin alueella Rooman kaakkoispuolella sijaitseva pikkukaupunkien alue. Sen maaperä hedelmällistä. Järvet ja vehreys ovat houkutelleet varakkaita roomalaisia alueelle kesänviettoon jo antiikin aikana. Paavin kesäasunto on Castel Gandolfossa, Albanojärven rannalla. Alue oli antiikin aikana nimeltään *Latium Vetus*.

Nimellä Castelli Romani (DOC) tarkoitetaan myös alueella tuotettua viiniä. 

Alueen kunnat ovat:
* Albano Laziale
* Ariccia
* Castel Gandolfo
* Ciampino
* Colonna
* Frascati
* Genzano di Roma
* Grottaferrata
* Lanuvio
* Lariano
* Marino
* Monte Compatri
* Monte Porzio Catone
* Nemi
* Rocca di Papa
* Rocca Priora
* Velletri.

## Lähteet

## Aiheesta muualla
Ruhtinansalmen kirkko

**Ruhtinansalmen kirkko** on Suomussalmen Ruhtinansalmella sijaitseva puinen torniton pitkäkirkko, joka rakennettiin Esko Laitisen suunnitelman mukaan vuonna 1968. Kirkon tasakatto kohoaa kohti alttaripäätyä. Runkohuoneetta matalimmissa sivutiloissa on sakasti ja kirkkosaliin yhdistettävissä oleva seurakuntasali. Kirkkosali on pohjaltaan lähes neliö, ja sen kapeat ikkunat ovat tilan yläosassa. Sisäkatto on paneloitu, sisäseinissä on levyverhous. Sisäänkäyntipäädyssä on puuaita, josta kohoaa kellotapuli. Sen kello on kirkon rakentamisvuodelta 1968. Kirkon 5-äänikertaiset urut on valmistanut Urkurakentamo Tuomi samana vuonna. Kirkon pinta-ala on 143 neliötä ja siellä on istumapaikkoja 180 hengelle. Lisäksi seurakuntasaliin mahtuu 60 henkeä.

Kirkossa ei ole alttaritaulua, mutta alttariseinällä on ristinmuotoinen värilasinen ikkuna. Sen lisäksi kirkossa on taiteilija Eeva Ryynäsen veistämä krusifiksi.

## Lähteet
Nürnbergin päärautatieasema

**Nürnbergin päärautatieasema** () on rautatieasema Nürnbergin kaupungin keskustassa Baijerissa Saksassa.

Deutsche Bahn liikennöi asemalta kaukoliikennettä useisiin Saksan suurimpiin kaupunkeihin. Lisäksi asema on Nürnbergin paikallisliikenteen solmukohta, jossa risteävät Nürnbergin metron ja S-Bahnin linjat, minkä lisäksi asemalta on yhteys kaupungin raitiotieverkkoon.

## Aiheesta muualla
*Nürnberg Hauptbahnhof Deutsche Bahnin asemasivuilla
Lucas Mendes

**Lucas Michel Mendes** (s. 3. heinäkuuta 1990 Curitiba) on brasilialainen jalkapalloilija, pelipaikaltaan vasen laitapuolustaja tai toppari. Hän edustaa Qatarin pääsarjassa pelaavaa El-Jaishia.

Ammattilaisurallaan Mendes on pelannut Qatarin lisäksi myös kasvattajaseurassaan Coritibassa sekä kahden kauden ajan Ligue 1:n Olympique de Marseillessa.

## Lähteet

## Aiheesta muualla
Arsen Galstjan

**Arsen Žorajevitš Galstjan** (, , s. 19. helmikuuta 1989 Nerkin Karmiraghbyur, Armenian SNT, Neuvostoliitto) on armenialaissyntyinen venäläinen judoka ja olympiavoittaja. 170 senttimetriä pitkä Galstjan kilpaili aiemmin 60-kiloisten sarjassa, loppuvuodesta 2014 alkaen 66-kiloisissa.

## Ura
Galstjan saavutti olympiakultaa 60-kiloisista vuoden 2012 kesäolympialaisista Lontoosta. MM-kilpailuista hänellä on yksi pronssi vuodelta 2010. EM-kilpailuista Galstjan on saavuttanut yhden kullan vuodelta 2009 sekä pronssia vuosilta 2011 ja 2016. Joukkuekilpailussa hän sai EM-hopeaa 2016. Vuonna 2013 hän voitti hopeaa kesäuniversiadeista Kazanista.

Galstjanin isä on entinen jalkapalloilija. Hän pelasi jalkapalloa Armenian jalkapalloliigassa.

## Lähteet
Mansikkakoski

**Mansikkakoski** on koski Imatralla Vuoksessa. Kosken pituus oli noin 100 metriä, leveys vähimmillään 110 metriä ja putouskorkeus noin 0,5 metriä. Sen yläpuolella oli hieman yli 400 metriä pitkä suvanto, jossa liikennöi Siitolan lossi. Siitä ylöspäin oli Ritikkakoski eli Lauttakoski, ja siitä ylöspäin oli 300 metriä leveä suvanto.

Siitolaan on perustettu kestikievari 1662. Sen oletetaan olleen lauttapaikan itärannalla.

## Lähteet
Vuokin kirkko

**Vuokin kirkko** on Suomussalmen Vuokissa sijaitseva puinen torniton yksilaivainen 1954 rakennettu pitkäkirkko, jonka suunnitteli arkkitehtitoimisto Lappi-Seppälä ja Martas. Runkohuoneetta matalampi ja kapeampi kuori on alttaripäädyssä, sisäänkäyntipäädyssä on pieni eteinen. Kirkon toiseen pitkään sivuun liittyy asuntosiipi, jonka puoleinen seurakuntasali voidaan yhdistää kirkkosaliin. Kirkossa on ulkokatteena jyrkät satulakatot, sisällä on puinen taitekatto. Kirkon pinta-ala on 100 neliötä, istumapaikkoja siellä on 100 hengelle. Kirkkoa on korjattu 1974. Erillinen alaosaltaan avoin neljän pylvään varassa oleva puinen kellotapuli rakennettiin 1966, kellot ovat samalta vuodelta. Kirkon 5-äänikertaiset urut on valmistanut Kangasalan urkutehdas 1978, alttaritaulua ei ole. 

Vuokin kirkko on luokiteltu Kainuun maakunnallisesti merkittäviin rakennushistoriallisiin kohteisiin.

## Lähteet
Kauko Mansikka

**Kauko Antti Mansikka** (18. joulukuuta 1932 – 21. tammikuuta 1996) oli suomalainen fyysikko. Hän oli Turun yliopiston teoreettisen fysiikan professori vuodesta 1969 vuoden 1995 loppuun saakka, paitsi vuotta 1974, jolloin hänellä oli varttuneen tieteenharjoittajan apuraha. Turun yliopiston valtiollistamisen yhteydessä 31. heinäkuuta 1974 teoreettisen fysiikan varsinaisen professorin virka muutettiin teoreettisen fysiikan professorin viraksi. Hän keskittyi työssään atomien ja kiinteiden aineiden teoreettiseen tutkimukseen.

## Lähteet
Jake Varner

**Jacob Stephen "Jake" Varner** (s. 24. maaliskuuta 1986 Bakersfield, Kalifornia) on yhdysvaltalainen vapaapainija ja olympiavoittaja. 185 senttimetriä pitkä ja 96 kilogrammaa painava Varner kilpailee 96-kiloisten sarjassa. Hän edustaa Nittany Lion WC -seuraa.

## Ura
Varner voitti olympiakultaa 96-kiloisten sarjasta vuoden 2012 kesäolympialaisista Lontoosta. Hän voitti finaalissa Ukrainan Valeri Andrijtsevin. MM-kilpailuista Varnerilla on yksi pronssi 96-kiloisista vuoden 2011 kilpailuista Istanbulista. Hän voitti samana vuonna kultaa Pan-Amerikan kisoissa Guadalajarassa.

Yliopistotasolla Varner kilpaili Iowan osavaltionyliopiston painijoukkueessa. Nykyisin hänen valmentajanaan toimii vuoden 2004 olympiavoittaja, Cael Sanderson.

## Lähteet
Matti Lehtinen (matemaatikko)

**Matti Lehtinen** (s. 27. huhtikuuta 1947 Helsinki) on suomalainen matemaatikko, joka tunnetaan erityisesti yhteyksistään Kansainvälisiin matematiikkaolympialaisiin.

Lehtinen kirjoitti ylioppilaaksi vuonna 1965 ja opiskeli matematiikkaa Helsingin yliopistossa. Hän väitteli tohtoriksi vuonna 1975 Olli Lehdon ja Kalle Virtasen ohjauksessa. Helsingin yliopiston matematiikan dosentiksi hänet nimitettiin vuonna 1980. Lehtinen toimi vuosina 1970–1987 assistentin ja yliassistentin tehtävissä Helsingin yliopiston matematiikan laitoksessa sekä Suomen Akatemian vanhempana tutkijana. Vuonna 1987 hän siirtyi Sotakorkeakoulun matematiikan lehtoriksi. Lehtinen oli eläkkeelle siirtymiseensä asti, vuoteen 2008,  Sotakorkeakoulun ja sen seuraajan Maanpuolustuskorkeakoulun matematiikan opettajana ja matemaattis-luonnontieteellisten aineiden pääopettajana.

Lehtinen osallistui vuonna 1965 ensimmäiseen Suomea Kansainvälisissä matematiikkaolympialaisissa edustaneeseen joukkueeseen. Vuosina 1973–2016 hän käytännössä johti Suomen kilpailujoukkueiden valintaa ja valmennusta. Vuosina 1974 – 2014 Lehtinen on ollut 28 kertaa Suomen joukkueen johtajana ja viidesti varajohtajana. Lehtinen on myös ollut Matematiikkaolympialaisten kansainvälisten toimielinten *IMO Site Committeen* (1983–1986) ja *IMO Advisory Boardin* (1994–1998) jäsen. Suomessa 1985 pidettyjen 26. Kansainvälisten Matematiikkaolympialaisten järjestelyihin hän osallistui kilpailujen pää- ja järjestelytoimikuntien sihteerinä.

Matti Lehtinen oli Suomen matemaattisen yhdistyksen sihteeri 1977–1982. Hän kuului matematiikkalehti ''Solmun'' toimituskuntaan 1994–2014 ja oli lehden päätoimittaja 2006–2012. Lehtinen on julkaissut tieteellisten artikkelien lisäksi matematiikkakilpailujen tehtäväkokoelmia ja kilpailumatematiikan valmennusmateriaalia, yliopistollisia matematiikan historian ja geometrian oppimateriaaleja sekä matematiikan, tilastotieteen ja operaatioanalyysin oppimateriaalia upseerikoulutuksen tarpeisiin.

## Julkaisuja

*  
* 
* 
* 
* 
*  ja 
* 

## Lähteet
Cael Sanderson

**Cael Norman Sanderson** (s. 20. kesäkuuta 1979 Salt Lake City, Utah) on yhdysvaltalainen vapaapainivalmentaja ja entinen vapaapainin olympiavoittaja. Nykyisin Sanderson toimii Pennsylvanian osavaltionyliopiston vapaapainivalmentajana. Sanderson toimii myös vapaapainin olympiavoittaja Jake Varnerin valmentajana.

## Vapaapainiura
Aktiiviurallaan 182 senttimetriä pitkä ja 84 kilogrammaa painava Sanderson kilpaili 84-kiloisten sarjassa. Hänen suurin saavutuksensa oli olympiavoitto tuosta sarjasta vuoden 2004 kesäolympialaisista Ateenasta. MM-kilpailuista Sanderson saavutti hopeaa vuodelta 2003 New Yorkista. Pan-Amerikan kisoista hän saavutti pronssia niin ikään vuodelta 2003. 

Sanderson oli koko uransa ajan amatööripainija. Häntä pidetään yhtenä lähihistorian parhaista amerikkalaisista amatööripainijoista.

## Lähteet
Malcolm Page

**Malcolm Page** (s. 22. maaliskuuta 1972 Sydney) on australialainen kilpapurjehtija ja olympiavoittaja. 185 senttimetriä pitkä ja 71 kilogrammaa painava Page kilpailee 470-luokassa. Hän edustaa Middle Harbour Yacht Clubia. 

## Ura
Page saavutti Nathan Wilmotin kanssa olympiakultaa 470-luokasta vuoden 2008 kesäolympialaisista Pekingistä. Page saavutti olympiakultaa samasta luokasta myös vuoden 2012 kesäolympialaisista Lontoosta, nyt Mathew Belcherin kanssa. Vuoden 2004 kesäolympialaisissa Ateenassa Page kilpaili Wilmotin kanssa ollen 12:s. 

MM-kilpailuista Page on saavuttanut kuusi kultaa, kaksi hopeaa ja yhden pronssin. Mitaleista kolme kultaa on tullut Belcherin kanssa, loput mitalit Wilmotin kanssa. 

Pagen valmentajana toimii Victor Kovalenko. Hän aloitti purjehduksen jo kahdeksanvuotiaana.

## Lähteet
Janine Jansen

**Janine Jansen** (s. 7. tammikuuta 1978 Soest, Alankomaat) on alankomaalainen viulisti. Hän aloitti viulunsoiton opiskelun kuusivuotiaana, ja häntä ovat opettaneet Coosje Wijzenbeek, Philippe Hirschhorn ja Boris Belkin. Jansenin isä ja molemmat veljet ovat muusikoita, ja hänen äitinsä on laulaja.

## Ura

Jansen on julkaissut useita albumeita, joilla hän tulkitsee Vivaldin, Bachin ja Tšaikovskin musiikkia. Hän on esiintynyt muun muassa New Yorkin, Los Angelesin ja Berliinin filharmonikkojen kanssa.

Jansen käyttää Stradivarius-viulua ”1727 Baron Deurbroucq”. Aikaisemmin hän käytti saman vuoden Stradivarius-viulua ”Barrere”.

## Valikoitu diskografia

* 
* 
* 
* 
* 
* 
* 
* 

## Lähteet

## Aiheesta muualla

*  
*
Oopiumiluola

**Oopimiumiluola** oli kahvila tai muu tila jossa myytiin ja käytettiin oopiumia. Oopiumiluolat olivat yleisiä 1800-luvulla Kiinassa, Kaakkois-Aasiassa, Britanniassa ja Pohjois-Amerikassa. 

Länsimaissa oopiumiluolat olivat suurimmaksi osaksi kiinalaisten pitämiä ja oopiumiluolia alettiin yhdistää kiinalaisiin. Oopiumiluolissa oli usein piippuja ja muuta välineistöä oopiumin polttamiseen sekä henkilökuntaa, joka avusti länsimaalaisia asiakkaita oopiumin käytössä. Kiinassa oopiumiluolan asiakaskunta koostui kaikista yhteiskuntaluokista, kun taas länsimaissa kävijät olivat yläluokkaisia ja oopiumiluolat olivat sen takia hyvin koristeellisia ja täynnä luksushuonekaluja.

## Lähteet

## Aiheesta muualla
Vítek Vaněček

**Vítek Vaněček** (s. 9. tammikuuta 1996 Havlíčkův Brod, Tšekki) on tšekkiläinen jääkiekkomaalivahti, joka pelaa NHL-joukkue Utah Mammothissa.

## Ura
### Seuraura
Vaněček on HC Havlíčkův Brodin kasvatti. Hän siirtyi 16-vuotiaana HC Liberecin A-nuoriin kaudeksi 2013–2014. Vaněček debytoi kauden aikana myös miesten peleissä pelattuaan yhden ottelun lainalla Tšekin toiseksi korkeimmalla sarjatasolla 1. Národní Hokejová Ligan HC Benátky nad Jizeroussa. Washington Capitals varasi hänet toisella kierroksella 39. pelaajana . Vaněček oli varaustilaisuuden ensimmäisenä varattu eurooppalaismaalivahti.

Vaněček teki jo varauskesänsä heinäkuussa 2014 kolmivuotisen tulokassopimuksen Washington Capitalsin kanssa. Syyskuussa seura lainasi hänet kotimaahansa 1. ligan HC Benátky nad Jizerou'uun. Vaněček debytoi kaudella 2014–2015 myös HC Liberecin Extraliga-joukkueessa, jossa hän pelasi kaksi runkosarja- ja neljä karsintasarjaottelua. Extraliga-kautensa päätteeksi, maaliskuussa 2015 Vaněček siirtyi AHL-joukkue Hershey Bearsin vahvuuteen. Hän ei kuitenkaan pelannut joukkueessa loppukaudella otteluakaan.

Syksyn 2015 harjoitusleirin päätteeksi Capitals lähetti Vaněčekin ensin Hershey Bearsin AHL-joukkueeseen, mutta ennen kauden 2015–2016 alkua hänet lähetettiin sieltä kuitenkin edelleen ECHL-joukkue South Carolina Stingraysiin.

Heinäkuussa 2022 Capitals kauppasi Vaněčekin ja toisen kierroksen varausvuoron vuoden 2022 varaustilaisuudessa New Jersey Devilsiin vaihdossa toisen ja kolmannen kierroksen varausvuoroihin vuoden 2022 varaustilaisuudessa.

Siirron jälkeen Vaněček teki Devilsin kanssa kolmevuotisen ja yhteensä 10,2 miljoonan arvoisen sopimuksen.

Maaliskuussa 2024 Devils kauppasi Vaněčekin San Jose Sharksiin vaihdossa Kaapo Kähköseen.

Kaudella  Vaněček pelasi Sharksissa 18 ottelua 3,88 päästettyjen maalien keskiarvolla ja 88,2 torjuntaprosentilla, kunnes maaliskuussa 2025 Sharks kauppasi hänet Florida Panthersiin vaihdossa Patrick Gilesiin. Panthersissa hän pelasi seitsemän runkosarjaottelua. Hän voitti Stanley Cupin vaikkei pelannut pudotuspeleissä. 

Heinäkuussa 2025 Vaněček teki vapaana pelaajana Utah Mammothin kanssa vuoden mittaisen ja 1,5 miljoonan dollarin arvoisen sopimuksen.

### Maajoukkueura

Vaněček pelasi alle 20-vuotiaiden MM-kilpailuissa vuosina 2015 ja 2016 sekä alle 18-vuotiaiden MM-kilpailuissa vuonna 2014, jolloin hän voitti hopeaa ja hänet palkittiin Tšekin top-3-pelaajana. Vaněček pelasi myös alle 18-vuotiaiden Ivan Hlinkan muistoturnauksessa vuonna 2013 voittaen pronssia sekä samana vuonna alle 19-vuotiaiden World Junior A Challengessa.

## Tilastot

### Maajoukkuetilastot

## Lähteet
*
*

### Viitteet
Jens Hultén

**Jens Charley Hultén** (s. 6. joulukuuta 1963 Tukholma) on ruotsalainen näyttelijä. Hän esitti Johan Falk -elokuvasarjassa Seth Rydelliä.

## Ura

Vuonna 2013 ilmestyneessä Felix Herngrenin ohjaamassa komediaelokuvassa *[[Satavuotias joka karkasi ikkunasta ja katosi]]* hän esitti päärikollista Per ”Gäddan” Gärdiniä. Hän esiintyi myös jatko-osassa (2016).

Kansainvälisellä urallaan Hultén on näytellyt James Bond -elokuvassa *[[007 Skyfall]]* (2012) sekä elokuvassa ** (2015).

Hultén näytteli Curt ”Curre” Lindströmiä suomalaiselokuvassa *[[95 (elokuva)|95]]* (2017).

## Lähteet
Kampushalli

**Kampushalli** on Kokkolan Torkinmäen kaupunginosassa sijaitseva, maaliskuussa 2015 käyttöön vihitty urheiluhalli. Sitä käyttävät ensisijaisesti Keski-Pohjanmaan koulutusyhtymän opiskelijat, ja lisäksi käyttäjinä on paikallisia urheiluseuroja, kuten koripalloseura Kokkolan NMKY. Yli seitsemän miljoonaa euroa maksanut Kampushalli korvasi kolme vanhaa liikuntasalia. Uudessa palloilusalissa on rajallisesta rakennusbudjetista johtuen noin 450 hengen katsomo, jota on kritisoitu liian pieneksi. Kampushallissa toteutetaan myös terveystiedon ja turvallisuusalan opetusta sekä opiskelijaterveydenhuoltoa, ja rakennuksessa on myös kuntosali, kahvio ja tatami/tanssisali.

## Lähteet
Bonita (Arizona)

**Bonita** on aavekaupunki Grahamin piirikunnassa Arizonan osavaltiossa Yhdysvalloissa. Bonita sijaitsee Arizona State Route 266:n varrella noin neljä kilometriä Fort Grantista lounaaseen. Saffordiin on matkaa noin 37 kilometriä.

Bonita oli 1800-luvulla huonomaineinen virkistäytymispaikka, jossa läheisen Fort Grantin tukikohdan sotilaat kävivät. Nykyään se on autioitunut, eikä siellä ole jäljellä vanhojen rakennusten jäännöksiäkään muutamaa pientä yksittäistä rakennusta lukuun ottamatta.

## Lähteet
Charles Savarin

**Charles Angelo Savarin** (s. 2. lokakuuta 1943 Portsmouth, Brittiläiset Leewardsaaret, nykyinen Dominica) on dominicalainen poliitikko. Hän toimi maansa presidenttinä lokakuusta 2013 lokakuuhun 2023. Savarin kuuluu Dominican työväenpuolueeseen.

Savarinilla on takanaan pitkä ura opettajan, ammattiyhdistysihmisen, parlamentaarikon, diplomaatin ja ministerin tehtävissä. Hän on toiminut viidessä eri ministerintehtävässä, vuosina 1983–1985 vastuualueenaan matkailu, teollisuus ja kauppa vuosina 2000–2005 matkailun ja yritystoiminnan kehittämisen ministerinä, vuosina 2005–2007 ulkomaankauppaministerinä, vuosina 2007–2009 liikelaitosten ja julkisten palveluiden ministerinä ja vuosina 2010–2013 kansallisen turvallisuuden, maahanmuuton ja työvoiman ministerinä. 

Savarin on toiminut myös opettajana vuosina 1963–1970 Dominica Grammar Schoolissa. Hän opiskeli kotimaansa lisäksi Ruskinin yliopistossa Englannissa. Syyskuussa 2013 hänet valittiin Dominican uudeksi presidentiksi Eliud Williamsin seuraajaksi.

Lokakuussa 2018 Dominican parlamentti valitsi Charles Savarinin uudelle viisivuotiskaudelle maan presidenttinä.

## Lähteet
Anastasios Soulis

**Anastasios Soulis** (s. 8. tammikuuta 1987) on ruotsalainen näyttelijä. Hänet tiedetään parhaiten *[[Johan Falk (elokuvasarja)|Johan Falk]]* -elokuvasarjasta, jossa hän esittää Felix Rydell -nimistä hahmoa. Soulisin äiti on suomalainen ja isä kreikkalainen.

## Palkinnot
* Festival Award (Olympia) 2001 – paras nuori näyttelijä elokuvasta *[[Suddenly]]*
* Guldbagge-palkinto 2007 – paras näyttelijä elokuvasta *[[Den bästa sommaren]]*

## Lähteet
Bogatyr (1901)

**Bogatyr** () oli Saksassa vuonna 1903 valmistunut Venäjän keisarikunnan laivaston Bogatyr-luokan panssarikansiristeilijä, joka nimettiin myyttisen keskiaikaisen sankarihahmon Bogatyrin mukaan.

## Valmistus

Alus tilattiin Stettinistä Vulcanin telakalta, missä köli laskettiin 1898. Alus laskettiin vesille tammikuussa 1901 ja valmistui 1902.

## Palvelus
Venäjän–Japanin sodassa alus oli Vladivostokissa Venäjän 1. laivueessa, jonka tehtävänä oli häiritä Japanin merireittejä ja tukea Port Arthurin puolustusta. Laivueen komentaja Reitsenštein määräsi 9. helmikuuta 1904 aluksen sekä  risteilijät *Rossijan*, *[[Gromoboi]]n* ja *Rurikin* Honshun rannikolle, jonne ne saapuivat 11. helmikuuta. Risteilijät upottivat rahtialus  *Nahanouramarun*, minkä jälkeen ne lähtivät Korean rannikolle. Myrsky pakotti keskeyttämään partiomatkan, joten risteilijät palasivat 14. helmikuuta Vladivostokiin. Sama osasto lähti 24. helmikuuta kohti japanilaisten hallinnoimaa Gensania, jonne se saapui 26. helmikuuta. Osasto ei kuitenkaan kohdannut muita aluksia ennen myrskyn puhkeamista yöllä 28.-29. helmikuuta, jolloin alukset aloittivat kotimatkan. Ne saapuivat 1. maaliskuuta Vladivostokiin.

Laivueen komentajaksi tuli huhtikuussa kontra-amiraali K. P. Iessen. Laivue lähti 23. huhtikuuta kolmannelle partiomatkalleen Gensanin edustalle. Nyt laivueen täydennyksenä olivat *torpedovene 205* ja *torpedovene 206*. Osasto saapui 25. huhtikuuta noin kello 10 Gensaniin, missä torpedoveneet upottivat *Goyomarun*. Osasto lähti Gensanista pohjoiseen Simpoon. Matkalla se upotti *Haginouramarun*, minkä jälkeen torpedoveneet lähtivät paluumatkalle Vladivostokiin ja risteilijät jatkoivat rannikkoa pitkin pohjoiseen. Risteilijät kohtasivat 10 merimailia Simposta pohjoiseen *Kinshumarun*, joka upotettiin. Risteilijät saapuivat 27. huhtikuuta Vladivostokiin.

Alus ajoi 15. toukokuuta karille Amurinlahdella, jolloin se vaurioitui pahoin. Alus oli sodan lopun telakalla. Itämerelle palattuaan alus oli elokuussa 1906 Suomenlinnassa kukistamassa Viaporin kapinaa taistelulaiva *[[Tsesarevitš (taistelulaiva)|Tsesarevitšin]]* kanssa, jolloin ne pakottivat tykkitulellaan kapinalliset antautumaan. Joulukuusta 1908 tammikuuhun 1909 se oli Välimerellä avustamassa Messinan maanjäristyksen uhreja. 

Ensimmäisessä maailmansodassa alus osallistui muun muassa Ahvenanmaan taisteluun heinäkuussa 1915. Lokakuun vallankumouksessa aluksen miehistö liittyi 1917 bolsevikkeihin. Maaliskuussa 1918 alus siirrettiin Itämeren laivaston jäämarssissa Helsingistä Kronstadtiin. Alus poistettiin palveluksesta vielä samana vuonna ja romutettiin 1922 Saksassa.

## Lähteet

*
*
*  

### Viitteet
Kokkolan NMKY

**Kokkolan NMKY** (lyh. **KoNMKY**, myös muodossa **Namika Kokkola**) on kokkolalainen koripalloseura. Sen miesten edustusjoukkue pelaa pohjoisen alueen sarjoissa. 

KoNMKY:llä on edustusjoukkueet sekä eri ikäluokkien junioritoimintaa sekä miehissä että naisissa. Keväällä 2014 seuralla oli noin 60 junioripelaajaa. Seuran kasvateista ovat aikuisten pääsarjatasolla pelanneet Juho Kauro, Joni Pohjonen, Tero Ollila ja Heikki Laatikainen

Seura pelaa kotiotteluitaan vuonna 2015 valmistuneessa Kampushallissa, johon mahtuu noin 450 katsojaa.

## Lähteet

## Aiheesta muualla
* Seuran kotisivut
Ämmänsaaren kirkko

**Ämmänsaaren kirkko** on Suomussalmen Ämmänsaaren seurakuntakeskuksessa sijaitseva tiilinen torniton ja pohjamuodoltaan neliömäinen kirkko, joka rakennettiin Suunnittelu Oy Niemelän piirustusten mukaan 1967. Kirkossa on poikittaissuuntaisesti sisäänpäin taittuva ulkokatto. Runkohuoneen toinen sivu on ikkunoita ja toinen taas yhdistettävissä Esko Laitisen 1977 suunnittelemaan seurakuntasaliin. Sisäseinissä on vaalea roiskerappaus. Kirkon pinta-ala on 175 neliötä ja siellä on istumapaikkoja 300 hengelle. Erillinen korkea ja yläosasta avoin kellotapuli on kirkon vieressä, sen kellot ovat kirkon rakentamisvuodelta 1967. Kirkon 14-äänikertaiset urut on valmistanut Urkurakentamo Tuomi 1967.

## Lähteet
Patagornis

**Patagornis** on sukupuuttoon kuollut hirmulintuihin kuulunut käärmekurkilintusuku, joka eli keskisellä mioseenilla. Siihen kuului yksi laji, *P. marshi* ja se oli varhaisin hirmulintujen alaheimoon Patagornithinae kuulunut suku. Se oli noin 1,7 metriä pitkä petoeläin, eli alaheimossaan keskikokoinen. *Patagornista* esiintyi Argentiinan alueella.

## Lähteet
Flanderin ympäriajo 2015

**Flanderin ympäriajo 2015** oli järjestyksessään 99. maantiepyöräilyn Flanderin ympäriajo. Se käytiin 264,2 kilometrin reitillä Brüggesta Oudenaardeen 5. huhtikuuta 2015. Reitillä oli 19 nousua, joista osa mukulakivipintaisia, ja lisäksi kuusi tasaisella maalla ajettua mukulakiviosuutta kilpailun jälkimmäisellä puoliskolla. *[[Oude Kwaremont]]* noustiin kolme kertaa ja *[[Paterberg]]* kahdesti, joista jälkimmäinen oli kilpailun viimeinen nousu 13,2 kilometriä ennen maalia.

Flanderin ympäriajon kolme kertaa voittaneet Tom Boonen ja Fabian Cancellara olivat loukkaantumisten takia sivussa vuoden 2015 kilpailusta. Ainoana aiempana voittajana mukana oli Stijn Devolder.

Alexander Kristoff voitti kilpailun kukistettuaan loppukirissä iritiottokumppaninsa Niki Terpstran. He olivat karanneet kärkiryhmästä *Kruisbergin* nousun jälkeen noin 30 kilometriä ennen maalia. Greg Van Avermaet sijoittui kolmanneksi.

## Tulokset

Lähde: Pro Cycling Stats

## Osallistuneet joukkueet
Kilpailussa olivat mukana seuraavat 25 joukkuetta:
*UCI Pro -joukkueet: Ag2r-La Mondiale, Astana Team, BMC Racing Team, Cannondale-Garmin, Etixx-Quick Step, FDJ, Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Team Tinkoff-Saxo, Trek Factory Racing
*UCI Continental Circuits -joukkueet: Androni Giocattoli - Venezuela, Bora-Argon 18, Cofidis,  Team Europcar, MTN Qhubeka, Team Roompot, Topsport Vlaanderen - Baloise, Wanty - Groupe Gobert

## Lähteet
Vuontisjärvi (täsmennyssivu)

__NOTOC__
**Vuontisjärvi** viittaa muun muassa seuraaviin:

## Kylä tai kulmakunta
* Vuontisjärvi, kylä Enontekiöllä

## Järviä
* Vuontisjärvi, järvi Enontekiöllä Ylikyrön kylässä
* Vuontisjärvi, järvi Enontekiöllä Vuontisjärven kylässä
* Vuontisjärvi, järvi Enontekiöllä Käsivarren erämaa-alueella
* Vuontisjärvi, järvi Muoniossa
* Vuontisjärvi, järvi Inarin Kaamasessa

## Sukunimenä
* Elsa Vuontisjärvi (1937–2017), kirjailija
Rääkkylän kirkko

**Rääkkylän kirkko** on Rääkkylässä  sijaitseva Theodor Johannes Tolpon vuosina 1849–1851 rakentama  tasavartinen ristikirkko, jonka piirustukset laati Intendentinkonttorissa Ernst Lohrmann. Nykyään Rääkkylän kirkko on yksi Keski-Karjalan seurakunnan kirkoista.

Kirkkossa on istumapaikkoja 1200 hengelle. Kirkko on järjestyksessä Rääkkylän viides, aiemmat ovat tuhoutuneet tulipaloissa. Tyyliltään kirkko edustaa myöhäistä empireä ja sitä muistuttaa huomattavasti kolme vuotta myöhemmin valmistunut Ruokolahden kirkko. Ristikeskustasta kohoaa sisäviisteiden varassa isokokoinen kahdeksankulmainen kupoli. Kirkkoon liittyy kiinteästi kaksikerroksinen huippuun päättyvä torni, alttaripäädystä ulkonee matalampi sakasti. Kirkon kaksi kelloa ovat vuodelta 1851. Kirkossa on korkeat ikkunat, tornin toisessa kerroksessa ja päädyissä ne ovat kaaripäätteiset ja muualla tasapäätteiset. Sakaroissa on ulkokatteena satulakatot, sisäkatteena puuholvit ja keskustassa kupolikatto.

Kirkon 21-äänikertaiset urut on valmistanut Kangasalan urkutehdas 1975, mutta niiden julkisivun on tehnyt Albanus Jurva 1899. Alttaritaulun *Ylösnousemus* on maalannut Eino J. Härkönen 1929. Kirkkosalin keskikupolia kannattavien pylväiden varaan on rakennettu lehterikerros. Uurrettujen eli kanneloitujen pylväiden ja seinäpilasterien puusta veistetyt kapiteelit ovat kirkon sisustukselle ominaisia yksityiskohtia.

Kirkon peruskorjaus tehtiin 1984, 1997 sekä 2021 uusittiin ulkomaalaus. Aiemmin kirkkoa on korjattu 1915 ja 1966. Ensin mainitussa kirkkosali sai nykymuotonsa, seinä- ja holvilaudoitus tehtiin arkkitehti Ilmari Launiksen johdolla. Kirkon hirret ovat Pyssysalosta, ikkunalasit alun perin Sortavalasta ja kattopellit Pietarista. Kuparikatto kirkkoon asennettiin 1984. Kirkon katolla oleva kukko on ainutlaatuinen Itä-Suomen kirkoissa.

Kirkon sankarihautausmaan muistomerkki on paljastettu vuonna 1961 ja sen on suunnitellut kuvanveistäjä Teuvo Kotilainen. Kirkonmäellä sijaitsi puurakenteinen, 1970–1980-luvuilla rakennettu seurakuntatalo, mutta se purettiin heikkokuntoisena vuonna 2023. Toiminta seurakuntatalosta oli siirtynyt muualle jo vuosia aiemmin.

## Katso myös
*Rääkkylän seurakunta

## Lähteet

 

## Aiheesta muualla
Gent–Wevelgem 2015

**Gent–Wevelgem 2015** oli järjestyksessään 77. maantiepyöräilyn Gent–Wevelgem-kilpailu. Se käytiin 240 kilometrin reitillä Deinzestä Wevelgemiin 29. maaliskuuta 2015.

Vuoden 2015 Gent–Wevelgem käytiin erittäin tuulisessa säässä. 160 pyöräilijää keskeytti kilpailun ja vain 39 ajoi maaliin. Luca Paolini voitti kilpailun karattuaan kuuden ajajan kärkiryhmästä kuusi kilometriä ennen maalia. Niki Terpstra sijoittui toiseksi ja Geraint Thomas kolmanneksi.

## Tulokset
Lähde: Pro Cycling Stats

## Osallistuneet joukkueet
Kilpailussa olivat mukana seuraavat 25 joukkuetta:
*UCI Pro -joukkueet: Ag2r-La Mondiale, Astana Team, BMC Racing Team, Cannondale-Garmin, Etixx-Quick Step, FDJ, Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Team Tinkoff-Saxo, Trek Factory Racing
*UCI Continental Circuits -joukkueet: Bora-Argon 18, Cofidis,  Team Europcar, MTN Qhubeka, Team Roompot, Southeast Pro Cycling, Topsport Vlaanderen - Baloise, Wanty - Groupe Gobert

## Lähteet
Pauli Jäämies

**Pauli Jäämies** (s. 22. huhtikuuta 1985 Clearwater, Florida, Yhdysvallat) on suomalainen curling-pelaaja. Jäämies kuuluu Aku Kausteen kipparoimaan Suomen curling-maajoukkueeseen. Hän on 178 senttimetriä pitkä, painaa 74 kilogrammaa ja on oikeakätinen.

## Ura
Vuonna 2005 curlingin aloittaneen Jäämiehen tähänastisen uran suurin saavutus on sekajoukkueiden EM-pronssi vuodelta 2012 Erzurumista. Jäämiehen kanssa joukkueessa pelasivat tuolloin kapteeni Aku Kauste, tämän sisko Oona Kauste sekä Sanna Puustinen. Jäämies on ollut mukana kaksissa MM-kisoissa ja yhtä monissa EM-kisoissa. Hänellä on kolme Suomen-mestaruutta eri luokista.

## Muuta
Jäämies tunnetaan pitkistä, vyötärön alapuolelle ulottuvista rastoistaan, joita hän on kasvattanut 15 vuotta.

## Lähteet
Sheffield Supertram

**Supertram** on Sheffieldin kaupungin pikaraitiotieverkosto, joka avattiin liikenteelle vuonna 1994. Sitä käyttää vuodessa noin 11 miljoonaa matkustajaa. Meadowhallin ja Doren välille aiotaan rakentaa uusi linja, josta ilmoitettiin tammikuussa 2013.

## Linjat

* Yellow Line: Middlewood - Leppings Lane - Hillsborough Park - Hillsborough Interchange - Bamforth Street - Langsett/Primrose View - Infirmary Road - Shalesmoor - Netherthorpe Road - Sheffieldin yliopisto - West Street - City Hall - Tuomiokirkko - Castle Square - Fitzalan Square / Ponds Forge - Hyde Park - Cricket Inn Road - Nunnery Square - Woodbourn Road - Attercliffe - Arena / Don Valley Stadium - Valley Centertainment - Carbrook - Meadowhall South / Tinsley - Meadowhall Interchange National Rail Bus interchange
* Blue Line: Malin Bridge - Hillsborough Interchange - Bamforth Street - Langsett/Primrose View - Infirmary Road - Shalesmoor - Netherthorpe Road - Sheffieldin yliopisto - West Street - City Hall - Tuomiokirkko - Castle Square - Fitzalan Square / Ponds Forge - Sheffield Station / Sheffield Hallam University National Rail - Granville Road / The Sheffield College - Park Grange Croft - Park Grange - Arbourthorne Road - Spring Lane - Manor Top / Elm Tree - Hollinsend - Gleadless Townend - White Lane - Birley Lane - Birley Moor Road - Hackenthorpe - Donetsk Way - Moss Way - Crystal Peaks - Beighton / Drake House Lane - Waterthorpe - Westfield - Halfway
* Purple Line: Meadowhall Interchange - Meadowhall South / Tinsley - Carbrook - Valley Centertainment - Arena / Don Valley Stadium - Attercliffe - Woodbourn Road - Nunnery Square - Cricket Inn Road - Hyde Park - Fitzalan Square / Ponds Forge - Castle Square - Tuomiokirkko - Castle Square - Fitzalan Square / Ponds Forge - Sheffield Station / Sheffield Hallam University National Rail - Granville Road / The Sheffield College - Park Grange Croft - Park Grange - Arbourthorne Road - Spring Lane - Manor Top / Elm Tree - Hollinsend - Gleadless Townend - Herdings / Leighton Road - Herdings Park
* Tram Train: Tuomiokirkko - Castle Square - Fitzalan Square / Ponds Forge - Hyde Park - Cricket Inn Road - Nunnery Square - Woodbourn Road - Attercliffe - Arena / Don Valley Stadium - Valley Centertainment - Carbrook - Meadowhall South / Tinsley - Rotherham Central -juna-asema - Rotherham Parkgate

## Lähteet

## Aiheesta muualla
Kasper Hakunti

**Kasper Hakunti** (s. 17. marraskuuta 1988 Helsinki) on suomalainen curling-pelaaja. Hän edustaa lohjalaista Kisakallio Curling Clubia ja kuuluu myös Aku Kausteen kipparoimaan Suomen curling-maajoukkueeseen. Ammatiltaan oikeakätinen Hakunti on TV:n ja radion kampanjapäällikkö.

## Ura
Vuonna 2006 curlingin aloittanut Hakunti kilpaili vuodet 2009-2011 Markku Uusipaavalniemen joukkueessa, kunnes vuonna 2011 hän siirtyi Aku Kausteen joukkueeseen. Hakunti on osallistunut yksiin aikuisten MM-kilpailuihin ja kaksiin aikuisten EM-kilpailuihin]]. Hänellä on miesten SM-kulta vuodelta 2011. 

## Lähteet
Janne Pitko

**Janne Pitko** (s. 8. syyskuuta 1981 Kemi) on suomalainen curling-pelaaja. Hän edustaa lohjalaista Kisakallio Curling Clubia ja kuuluu myös Aku Kausteen kipparoimaan Suomen curling-maajoukkueeseen. Pitko on 179 senttimetriä pitkä, painaa 72 kilogrammaa ja on oikeakätinen.

## Ura
Pitko aloitti curlingin vuonna 2006. Hän on osallistunut kaksiin MM-kilpailuihin ja yhtä moniin EM-kilpailuihin. SM-tasolla hänellä on kaksi SM-kultaa, kaksi hopeaa ja kaksi pronssia.

## Muuta
Koulutukseltaan Pitko on tekniikan ylioppilas. Curlingin lisäksi hän on pokeriammattilainen. Pokerissa Pitko on saavuttanut voittoja yli 32 000 euroa.

## Lähteet
Jaime Espinal

**Jaime Yusept Espinal** (s. 14. lokakuuta 1984 Santo Domingo, Dominikaaninen tasavalta) on dominikaanilaissyntyinen puertoricolainen vapaapainija ja olympiamitalisti. 178 senttimetriä pitkä ja 84 kilogrammaa painava Espinal kilpailee 84-kiloisten sarjassa.

## Ura
Espinal saavutti olympiahopeaa 84-kiloisista vuoden 2012 kesäolympialaisista Lontoosta. Hän hävisi finaalissa Azerbaidžanin Şərif Şərifoville. Vuonna 2010 Espinal voitti kultaa Keski Amerikan- ja Karibian kisoissa Mayagüezistä 84-kiloisista. Pan-Amerikan-mestaruuskilpailuissa hän on saanut hopeaa 84 kg:n painoluokassa 2010 sekä pronssia 74-kiloisissa 2008 ja 84-kiloisissa 2009.

Dominikaanisessa tasavallassa syntynyt Espinal muutti viisivuotiaana perheensä kanssa Puerto Ricolle. 15-vuotiaana hän muutti äitinsä kanssa Brooklyniin, New Yorkiin, mutta joutui palaamaan rasismin takia takaisin Puerto Ricolle.

## Lähteet
Aku Kauste

**Aku Kauste** (s. 11. marraskuuta 1979 Espoo) on suomalainen curling-pelaaja. Hän edustaa nykyisin Kisakallio Curling Clubia ja toimii Suomen curling-maajoukkueen kapteenina. Kauste on 187 senttimetriä pitkä ja painaa 80 kilogrammaa. Ammatiltaan hän on projektipäällikkö.

## Ura
Vuonna 1994 curlingin aloittaneen Kausteen uran suurin saavutus on sekajoukkueiden EM-pronssi vuodelta 2012 Erzurumista. Joukkueen kapteenina toimineen Kausteen lisäksi joukkueessa pelasivat tuolloin Pauli Jäämies, Sanna Puustinen ja Kausteen pikkusisko Oona Kauste. MM-kilpailuissa Kauste on kilpaillut neljästi, parhaana sijoituksenaan neljäs ja EM-kilpailuissa viidesti, parhaana sijoituksenaan niin ikään neljäs. Hänellä on yli 20 Suomen-mestaruusmitalia eri luokista.

Nykyisessä, Kausteen kipparoimassa miesten joukkueessa pelaavat Kausteen lisäksi myös Jäämies, Kasper Hakunti, Janne Pitko sekä varamies Leo Mäkelä. 

## Lähteet